作者:劉辰翁
標題:金縷曲・賀新郎
內容:絕北寒聲動。渺黃昏、葉滿長安，雲迷章貢。最苦周公千年後，正與莽新同夢。五十國、紛紛入中。搖颺都人歌郿塢，問何如、昨日菘高頌。臚九錫，竟誰風。當初共道擎天重。奈天教、垓下風寒，滹沱兵凍。寂寞放翁南園記，帶得園柑進奉。悵回首、何人修鳳。寄語權門趨炎者，這朝廷、不是邦昌宋。真與贗，可能共。